Vysoká teplota u vnuka: Kedy navštíviť pohotovosť?
Dobrý deň opatrujem vnuka v sobotu mal teplotu,v nedeľu horúčka 40 tak nurofen pre deti ale nerobil mu dobre na žalúdok,horúčka v pondelok klesla.dnes znovu vyskočila na 40 tak Paralen sus a ochladzovanie,inak len nádche.dokedy je to normálne mám ísť na pohotovosť?
Dobrý deň,
ďakujeme za Vašu otázku.
V prípade pretrvávajúcej horúčky je možné striedanie paracetamolu s ibuprofénom najskôr po 4 hodinách. Nakoľko neuvádzate vek dieťaťa, pri  výbere liekovej formy a dávkovaní sa potrebné  riadiť sa hmotnosťou dieťaťa.
Ak teplota Vášmu dieťaťu neklesne napriek podaniu antipyretík do 30-tich minút a je vyššia ako 39 °C, začnite ju zrážať pomocou vlažnej vody (sprcha alebo zábal) . Ochladzovanie je potrebné opakovať kým horúčka neklesne pod 38,2.  °C.  Neznižujte teplotu ochladzovaním, pokiaľ má dieťa triašku, pocit zimy alebo výrazné chladné končatiny. Naopak, vtedy treba dieťa prikryť a podávať teplé tekutiny. Tekutiny sú veľmi dôležité pri boji s horúčkou, ak má dieťa či dospelí nedostatok tekutín, antipyretikum nemusí byť účinné.
Pokiaľ do troch dní od prvotného nástupu teploty nedôjde k zlepšeniu, je potrebná návšteva pediatra alebo pohotovosti.
Prajem skoré uzdravenie vnukovi.
S pozdravom
Mgr. Emma Halás Haluščíková